wickkiey/tamil-wikipedia-chunked huggingface dataset:
# நாட்டுப்புறப் பெண் தெய்வங்கள் பட்டியல்

சிறுதெய்வ வழிபாட்டில் பெண் தெய்வங்களுக்கென சிறப்பான இடமுண்டு. கொலை, தற்கொலை மூலமாக இறந்த பெண்களையோ, கணவனுக்காக தீப்பாயந்து உயிர் துறந்த பெண்களையோ நாட்டுப்புறங்களில் வழிபடுகின்றனர். பல சமூகங்களில் கன்னி தெய்வ வழிபாடு வீட்டில் நடக்கிறது. எண்ணற்ற பெண் தெய்வங்களின் பெயர் பட்டியல் கீழே கொடுக்கப்பட்டுள்ளன.  
1. அங்கம்மா
1. அங்கலம்மா
1. அங்காள ஈசுவரி
1. அங்காள பரமேஸ்வரி
1. அட்டங்கம்மா
1. அம்மச்சார் அம்மன்
1. அம்மாச்சி
1. அம்மாரி
1. அம்மை வாரி
1. அய்யம்மாள்
1. அரிக்கம்மா
1. அரிய நாச்சியம்மன் (அரியநாச்சியார்)
1. அன்னம்மா
1. அஷ்டசக்தி
1. ஆலாலகங்கா
1. ஆனந்தாயி
1. இசக்கியம்மன்
1. இட்சம்மா
1. இடைச்சியம்மன்
1. இருசார் அம்மன்
1. ஈரங்ரிகிமாரி
1. ஈலம்மா
1. உக்கிரமாகாளி
1. உச்சிமாகாளி
1. உச்சினமாகாளி
1. உடலம்மா
1. உத்தனகாளியம்மா
1. உமையம்மன்
1. ஊரம்மா
1. எட்டுகை அம்மன்
1. எல்லம்மா
1. எல்லரம்மா
1. எல்லைப் பிடாரி
1. எல்லையம்மன்
1. ஏழைகாத்தம்மன்
1. கங்கம்மா
1. கண்ணகியம்மன்
1. கரடியம்மன்
1. கருப்பாயி
1. கழுமையம்மன்
1. கன்னிகை
1. கன்னியம்மன்
1. காட்சிக்காரம்மன்
1. காட்டேரி
1. காத்தாயி அம்மன்
1. காந்தாரியம்மன்
1. காந்தாளம்மா
1. காமாட்சியம்மன்
1. காய்ச்சிக்காரம்மன்
1. காவேரம்மா
1. காளியம்மன்
1. கிச்சம்மா
1. கிரிதேவதி
1. கிரிதேவி
1. கீர்மாரி
1. குதிரைக் காளீ
1. குரும்பையம்மன்
1. குலந்தம்மன்
1. குலையம்மா
1. குழந்தையம்மன்
1. குளத்து அம்மன்
1. கூனல்மாரி
1. கொல்லிப் பாவை
1. சக்கம்மாள்
1. சந்தனமாரியம்மன்
1. சந்திரமாகாளி
1. சப்தகன்னிகை
1. சாத்தாயி
1. சாவதம்மா
1. சின்னம்மா
1. சின்னித்தம்மா
1. சீதாலம்மா
1. சீலைக்காரியம்மன்
1. சுகஜம்மா
1. சுங்காலம்மா
1. செஞ்சியம்மன்
1. செண்பகவல்லியம்மன்
1. செந்தேசவரம்மா
1. செம்மந்தம்மா
1. செமலம்மா
1. செல்லரம்மா
1. செல்லியம்மன்
1. சோலையம்மன்
1. சௌண்டம்மன்
1. டடூவாட்டம்மா
1. தளவாய்பேச்சி
1. தாளம்மா
1. திக்கம்மாள்
1. திரௌபதி
1. திரௌபதியம்மன்
1. தீப்பாச்சியம்மன்
1. துர்க்கை
1. துர்க்கையம்மன்
1. தொட்டிச்சிஅம்மன்
1. தோட்டம்மன்
1. தோட்டுக்காரி அம்மன்
1. நட்டாத்தி அம்மன்
1. நவ கன்னிகள்
1. நாகாத்தம்மன்
1. நீலவேனியம்மன்
1. நீலி
1. நுகலம்மா
1. பச்சை வாழையம்மன்
1. பத்ரகாளி
1. பல்லாலம்மா
1. பாண்டிலம்மா
1. பாப்பாத்தி
1. பாலம்மா
1. பிசால் மாரியம்மா
1. பிடாரி
1. பிளாக்கு அம்மா
1. புதும லெட்சுமி
1. புள்ளத்தாளம்மா
1. பூங்கவனதம்மன்
1. பூங்குறத்தி
1. பூசம்மா
1. பூலங்கொண்டாள் அம்மன்
1. பூலம்மா
1. பூலாரம்மா
1. பூஜம்மா
1. பெட்டம்மா
1. பெத்தனாட்சி
1. பேச்சியம்மன்
1. பேராத்துசெல்வி
1. பைரவி
1. பொன்னிறத்தாள் அம்மன்
1. மகாதேவ அம்மா
1. மணிமஞ்சம்மா
1. மத்தாரம்மா
1. மதுரை காளியம்மன்
1. மந்தைஅம்மன்
1. மந்தையம்மன்
1. மந்தையம்மன்
1. மரகதவல்லி
1. மலையாயி
1. மாடச்சி
1. மாமிலம்மா
1. மாயேஸ்வரம்மா
1. மாரம்மா
1. மாரம்மா கேத்தனா
1. மாரியடியம்மா
1. மாரியம்மன்
1. மீனாட்சியம்மா
1. முக் கன்னிகள்
1. முத்தாலம்மன்
1. முத்தாரம்மன்
1. முத்துநாச்சியார்
1. முப்பிடாரியம்மான்
1. மூப்பிடாதி
1. யாப்பரம்மன்
1. ராக்கம்மா
1. ராக்காச்சி
1. ராக்காச்சியம்மன்
1. ராசாயி
1. ராமம்மா
1. ராவேலம்மா
1. ரேணுகாதேவி
1. வடக்கு வாய்ச்சொல்லி
1. வடக்குத்தியம்மன்
1. வண்டிமலைச்சியம்மன்
1. வல்லடிக்காரர் அம்மன்
1. வாசுகோடி
1. வானமாலம்மன்
1. விசாலாட்சியம்மன்
1. வீரகாத்தியம்மன்
1. வீரகாளியம்மன்
1. வீரசின்னம்மாள்
1. வீரமகாளி
1. வீரமாத்திஅம்மன்
1. வெயிலுகந்தம்மன்
1. வேம்புலியம்மன்
1. வலம்புரியம்மன்
1. பிட்டாபுரத்தி அம்மன்
1. தங்கம்மன்
# 2016 கோடைக்கால ஒலிம்பிக்கில் வில்வித்தைப் போட்டிகள்

2016 கோடைக்கால ஒலிம்பிக்கில் வில்வித்தைப் போட்டிகளும் இடம்பெற்றன. இந்தப் போட்டிகள் 2016 ஆகத்து 6 இல் தொடங்கி ஆகத்து 12 ஆம் நாளில் நிறைவுற்றன.
# 2016 கோடைக்கால ஒலிம்பிக்கில் வில்வித்தைப் போட்டிகள்

## போட்டி

மொத்தமாக 128 வீரர்கள் பங்கேற்றனர். ஆடவர் தனிப் பிரிவு, பெண்டிர் தனிப் பிரிவு, ஆடவர் குழு, பெண்டிர் குழு என நான்கு பிரிவுகளில் போட்டியிட்டனர்.  
இந்த நான்கு போட்டிகளும் உலக வில்வித்தை கூட்டமைப்பின் விதிகளுக்கு நடைபெற்றன. முதல் சுற்றில் 64 ஆடவரும், 64 பெண்டிரும் தனித்தனியாக பங்கேற்றனர். இவர்கள் 72 அம்புகளை எய்ய வேண்டும். இந்த சுற்றில் 64 பேரின் திறமையும் தரவரிசையில் இடம்பெற்றது.
# 2016 கோடைக்கால ஒலிம்பிக்கில் வில்வித்தைப் போட்டிகள்

## போட்டி

### தனி நபர் போட்டிகள்

தனி நபர் போட்டிகளில் பங்கேற்ற 64 பேரும் அடுத்த சுற்றுக்கு தேர்வாயினர். ஒரு தொகுப்புக்கு மூன்று அம்புகள் என கணக்கிட்டு, சிறப்பாக எய்யப்பட்ட அம்புகள் அடங்கிய ஐந்து தொகுப்புகளை தேர்ந்தெடுத்து அதன் மூலம் புள்ளிகள் கணக்கிடப்பட்டன.
ஒவ்வொரு சிறந்த தொகுப்பை பெற்ற வீரருக்கும் இரண்டு புள்ளிகள் வழங்கப்பட்டன. இரு வீரர்களின் அம்புத் தொகுப்புகளும் ஒரே அளவிலான புள்ளிகளை பெற்றிருந்தால் இருவருக்கும் தலா ஒரு புள்ளி வழங்கப்படும். ஐந்து தொகுப்புகள் முடிந்த பின்னரும் இரு வீரர்கள் ஐந்துக்கு ஐந்து என சமபுள்ளிகளை பெற்றிருந்தால், மீண்டும் ஒரு போட்டி நடத்தப்படும். இருவருக்கும் ஒரு அம்பு வழங்கப்பட்டு, யாரொருவர் இலக்குக்கு நெருக்கமாக அம்பை பதியச் செய்கிறாரோ அவரே வெற்றியாளராக கருதப்படுவார்.
# 2016 கோடைக்கால ஒலிம்பிக்கில் வில்வித்தைப் போட்டிகள்

## போட்டி

### குழுப் போட்டிகள்

குறைந்த புள்ளிகளை பெற்ற நான்கு குழுக்கள் காலிறுதியில் வெளியேறுவர். ஏனையோர் காலிறுதிக்கு முன்னேறுவர்.
# 2016 கோடைக்கால ஒலிம்பிக்கில் வில்வித்தைப் போட்டிகள்

## அட்டவணை

| நாள் | தேதி | தொடங்கும் நேரம் | முடிவடையும் நேரம் | போட்டி | கட்டம் |  |
| --- | --- | --- | --- | --- | --- | --- |
| தொடக்க நாள் | வெள்ளி, ஆகஸ்டு 5, 2016 | ஆடவர் தனிச்சுற்று | தரவரிசைச்சுற்று |  |  |  |
| பெண்டிர் தனிச்சுற்று | தரவரிசைச் சுற்று |  |  |  |  |  |
| **முதல் நாள்** | **சனி, ஆகஸ்டு 6, 2016** | **9:00** | **17:45** | ** ஆடவர் குழுப் போட்டிகள்** | ** தகுதிநீக்கச்சுற்று** |  |
| **இரண்டாம் நாள்** | **ஞாயிறு 7, ஆகஸ்டு 2016** | **9:00** | **17:45** | **பெண்டிர் குழுப் போட்டிகள்** | **தகுதிநீக்கச்சுற்று** |  |
| மூன்றாம் நாள் | திங்கள், ஆகஸ்டு 8, 2016 | 9:00 | 17:45 | ஆடவர் தனிப்பிரிவு 1/32 & 1/16 தகுதிநீக்கம் |  |  |
| பெண்டிர் தனிப்பிரிவு 1/32 & 1/16 தகுதிநீக்கம் |  |  |  |  |  |  |
| நான்காம் நாள் | செவ்வாய், ஆகஸ்டு 9, 2016 | 9:00 | 17:45 | ஆடவர் தனிப்பிரிவு | 1/32 & 1/16 தகுதிநீக்கம் |  |
| பெண்டிர் தனிப்பிரிவு | 1/32 & 1/16 தகுதிநீக்கம் |  |  |  |  |  |
| ஐந்தாம் நாள் | புதன், ஆகஸ்டு 10, 2016 | 9:00 | 18:55 | ஆடவர் தனிப்பிரிவு | 1/32 & 1/16 தகுதிநீக்கம் |  |
| பெண்டிர் தனிப்பிரிவு | 1/32 & 1/16 தகுதிநீக்கம் |  |  |  |  |  |
| **ஆறாம் நாள் ** | **வியாழன், ஆகஸ்டு 11, 2016** | **9:00** | **17:10** | **பெண்டிர் தனிப்பிரிவு** | **1/8 தகுதிநீக்கம்/காலிறுதி/அரையிறுதி/பதக்கச்சுற்று** |  |
| **ஏழாம் நாள்** | **வெள்ளி, ஆகஸ்டு 12, 2016** | **9:00** | **17:10** | **ஆடவர் தனிப்பிரிவு** | **1/8 தகுதிநீக்கம்/காலிறுதி/அரையிறுதி/பதக்கச்சுற்று** | } |
# 2016 கோடைக்கால ஒலிம்பிக்கில் வில்வித்தைப் போட்டிகள்

## தகுதி

ஒவ்வொரு நாட்டில் இருந்தும் அதிகபட்சமாக ஆறு போட்டியாளர்கள் வில்வித்தைப் போட்டிகளில் பங்கேற்க அனுமதிக்கப்படுவர். அதிகபட்சமாக மூன்று ஆண்களும், மூன்று பெண்களுமே ஒரு நாட்டில் இருந்து பங்கேற்க முடியும்.  
போட்டியை நடத்தும் நாடு என்பதால் பிரேசில் நாட்டின் சார்பாக ஆறு போட்டியாளர்கள் பங்கேற்கலாம். மேலும் ஆறு போட்டியாளர்களை மூவர் குழு தேர்வு செய்யும். மீதமுள்ள 116 போட்டியாளர்களை ஒவ்வொரு நாடும் தங்களுக்கு ஒதுக்கப்பட்டிருக்கும் இடங்களுக்கு ஏற்ப தேர்வு செய்து அனுப்பும்.  
ஒலிம்பிக் வில்வித்தைப் போட்டிகளில் பங்கேற்க, ஒவ்வொரு போட்டியாளரும் கீழ்க்காணும் தகுதிகளை பெற்றிருக்க வேண்டும்.
- ஆண்: 70மீ சுற்றில் 630
- பெண்: 70மீ சுற்றில் 600  
2015 ஜூலை முதல் 2016 ஜூலை வரையில், உலகளவில் நடத்தப்பட்ட போட்டியொன்றில் மேற்கூறிய புள்ளிகளை போட்டியாளர்கள் பெற்றிருந்தால் மட்டுமே இப்போட்டியில் பங்கேற்க அனுமதிக்கப்படுவர்.
# 2016 கோடைக்கால ஒலிம்பிக்கில் வில்வித்தைப் போட்டிகள்

## பங்கேற்கும் நாடுகள்

2916 கோடை ஒலிம்பிக் வில்வித்தைப் போட்டிகளில் 56 நாடுகளில் இருந்து வில்வீரர்கள் பங்குபற்றுகின்றனர்.  
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# 2016 கோடைக்கால ஒலிம்பிக்கில் வில்வித்தைப் போட்டிகள்

## பதக்கம் பெற்றவர்களின் சுருக்கம்

### பதக்க அட்டவணை

| } |  |  |  |  |  |
| --- | --- | --- | --- | --- | --- |
| 1 | align= | 4 | 0 | 1 | 5 |
| 2 | align= | 0 | 1 | 1 | 2 |
| 3 | align= | 0 | 1 | 0 | 1 |
| align= | 0 | 1 | 0 | 1 |  |
| align= | 0 | 1 | 0 | 1 |  |
| 6 | align= | 0 | 0 | 1 | 1 |
| align= | 0 | 0 | 1 | 1 |  |
# ஒசூர் வட்டச்சாலை

**ஒசூர் வட்டச்சாலை** என்பது தமிழ்நாட்டின், கிருட்டிணகிரி மாவட்டம், ஒசூர் நகரின் வட்டச்சாலையைக் குறிப்பதாகும். ஒசூரில் ஏற்கனவே உள் வட்டச்சாலை அமைந்துள்ளது. வெளி வட்டச்சாலை அமைப்பதாக தமிழக அரசு அறிவித்துள்ளது.
# ஒசூர் வட்டச்சாலை

## உள் வட்டச்சாலை

ஒசூர் நகரில் உள்ளவட்டச் சாலையை ஒசூர் சீதாராம் நகரில் கன்னியாகுமரி - வாரனாசி தேசிய நெடுஞ்சாலையில் தொடங்கி இராயக்கோட்டை சாலை, தொடர்வண்டி நிலைய சாலை, தேன்கனிக்கோட்டை சாலை, தளி சாலை ஆகியவற்றை இணைத்தவாறு ஈஎஸ்ஐ மருத்துவமனையருகில் மீண்டும் தேசிய நெடுஞ்சாலையில் இணையுமாறு இச்சாலை உள்ளது. இச்சாலையை அமைக்க 1990 களின் துவக்கத்தில் தமிழக அரசால் அறிவிக்கப்பட்டது. நிலம் கையகப்படுத்தப்பட்டு பணிகள் துவங்கி நடந்துவந்த நிலையில் நிதிப்பற்றாக்குறையால் பணிகள் பாதியில் நிறுத்தப்பட்டது. 2010 களின் துவக்கத்தில் மீண்டும் பணிகளைத் துவக்கி இரண்டு கட்டங்களாக 2014 இல் முடிக்கப்பட்டு போக்குவரத்துக்குத் திறந்துவிடப்பட்டது. இந்தச் சாலையால் இராயக்கோட்டை, தேன்கனிக்கோட்டை, தளி ஆகிய பகுதிகளில் இருந்து பெங்களூருக்குச் செல்லும் வாகனங்கள் ஒசூர் நகரினுள் நுழையாமல் செல்ல இயலும்.
# ஒசூர் வட்டச்சாலை

## வெளி வட்டச்சாலை

ஒசூர் நகரில் இருந்து இருந்து கர்நாடக மாநிலம் கோலார் போன்ற பகுதிகளுக்குச் செல்லவும், தமிழகத்தின் பாகலூர், பேரிகை போன்ற பகுதிகளுக்குச் செல்லவும் பாகலூர் சாலை என்னும் ஒரேயொரு பாதை மட்டுமே உள்ளது. அதுவும் ஒசூர் பேருந்து நிலையத்திற்கு எதிரில் உள்ளதால் எந்த நேரமும் இப்பகுதி போக்குவரத்து நெரிசலால் சிக்கித் தவிக்கும் நிலையுள்ளது. போக்குவரத்து நெரிசலைக் குறைக்கும் வகையில் தேசிய நெடுஞ்சாலையிலிருந்து சூசூவாடி முதல், பேரண்டப்பள்ளி தேசிய நெடுஞ்சாலை வரை 18.40 கிலோ மீட்டர் நீளத்திற்கு வெளிவட்ட சாலை அமைக்கப்படும் எனவும், இச்சாலை ஒசூர் வட்டம் சூசூவாடி, அனுமப்பள்ளி அக்ரகாரம், பேகேப்பள்ளி, நல்லூர், எலுவப்பள்ளி, ஆவலப்பள்ளி, கெலவரப்பள்ளி, சின்னகுள்ளு, பெத்தகுள்ளு, மோரனப்பள்ளி ஆலூர் ஆகிய 11 கிராமங்களின் வழியாக அமைக்கப்படுமென்று அறிவிக்கப்பட்டுள்ளது. இந்தச் சாலைப் பணிக்காக 60.16 ஹெக்டேர் அளவுக்கு நில எடுப்புப் பணிகள் 215 கோடி ரூபாய் செலவில் மேற்கொள்ளப்பட உள்ளது. இந்த வெளிவட்ட சாலை திட்டத்தினால் ஓசூர் நகரில் போக்குவரத்து நெரிசல் வெகுவாக குறைவது மட்டுமல்லாது, மேற்கண்ட இந்த கிராமங்களின் நிலமதிப்பு உயரும் எனக் கருதப்படுகிறது.
# 1595

ஆண்டு **1595** (**MDXCV**) கிரெகொரியின் நாட்காட்டியில் ஒரு ஞாயிற்றுக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது புதன்கிழமையில் ஆரம்பமான ஒரு சாதாரண ஆண்டாகும்.
# 1595

## நிகழ்வுகள்

- மே 18 &ndash; உருசிய-சுவீடன் போர் (1590–95) முடிவுக்கு வந்தது.
- சூலை 21 &ndash; பொலினீசியாவில் முதன் முதலாக ஐரோப்பியர் (எசுப்பானியர்) மார்க்கெசசுத் தீவுகளில் வந்திறங்கினர்.
- சூலை 23 &ndash; இங்கிலாந்து, கோர்ன்வால் மீது எசுப்பானியர் தாக்கினர்
- ஆகத்து 28 &ndash; சர் பிரான்சிஸ் டிரேக், சர் ஜோன் ஆக்கின்சு ஆகியோரின் அமெரிக்காக்களுக்கான கடைசிப் பயணம் இங்கிலாந்தில் இருந்து ஆரம்பமானது.
- டிசம்பர் 9 &ndash; சேக்சுபியரின் முதலாவது நாடகம் இரண்டாம் ரிச்சார்டு இலண்டனில் இடம்பெற்றது.
- மாத்தறைக் கோட்டை போர்த்துக்கேயரால் கட்டப்பட்டது.
பிறப்பு சூன் 19]]
# 1595

## பிறப்புகள்

- சூன் 19 &ndash; குரு அர்கோவிந்த், 6வது சீக்கியக் குரு (இ. 1644)
- இராகவேந்திர சுவாமிகள், இந்திய வைணவ குரு (இ. 1671)
# 1595

## இறப்புகள்

- மே 26 &ndash; பிலிப்பு நேரி, இத்தாலிய மதப்பரப்புனர் (பி. 1515)
# 1596

ஆண்டு **1596** (**MDXCVI**) கிரெகொரியின் நாட்காட்டியில் ஒரு திங்கட்கிழமையில் துவங்கிய ஒரு நெட்டாண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது வியாழக்கிழமையில் ஆரம்பமான ஒரு நெட்டாண்டாகும்.
# 1596

## நிகழ்வுகள்

- ஏப்ரல் 9 &ndash; எசுப்பானியப் படைகள் கலே நகரைக் கைப்பற்றினர்.
- சூலை 14 &ndash; இலங்கை, கோட்டை அரசன் டொமினிக்கசு கொரெயா (எதிரில்லே பண்டார) போர்த்துக்கீசரினால் கொழும்பில் தூக்கிலிடப்பட்டான்.
- ஆகத்து &ndash; டேவிட் பாப்ரிசியசு, மிரா என்ற முதலாவது அலைவியல்பு மாறியல்பு விண்மீனைக் கண்டுபிடித்தார்.
- உணவுப் பற்றாக்குறையினால் அனைத்து ஆப்பிரிக்கர்களும் பிர்த்தானியாவில் இருந்து அகற்றப்பட வேண்டும் என இங்கிலாந்தின் முதலாம் எலிசபெத் ஆணையிட்டார்.
- போலந்தின் தலைநகர் கிராக்கோவ்வில் இருந்து வார்சாவாவுக்கு மாற்றப்பட்டது.
- ஐரோப்பாவின் பல பகுதிகளை கறுப்புச் சாவு தாக்கியது.
- டச்சுக் கப்பல்கள் முதற்தடவையாக சுமாத்திரா, சாவகத்தை அடைந்தன.
# 1596

## பிறப்புகள்

- மார்ச் 31 &ndash; ரெனே டேக்கார்ட், பிரெஞ்சு மெய்யியலாளர், கணிதவியலாளர் (இ. 1650)
# 1596

## இறப்புகள்

- சனவரி 27 &ndash; பிரான்சிஸ் டிரேக், ஆங்கிலேயக் கப்பல் தலைவர், அரசியல்வாதி (பி. 1540)
# எல்லி அவரம்

**எல்லி அவரம்** என்ற பெயரில் பணிப்புரியும் **எலிசபெத் அவரமிது க்ரானிலுன்ட்** (பிறப்பு 29 ஜூலை 1989) ஓர் சுவீடன் கிரேக்க நடிகை. அவர் தற்பொழுது இந்தியாவில் உள்ள மும்பை நகரில் வசித்து வருகிறார். "மிக்கி வைரஸ்" எனப்படும் இந்தி படத்தில் நடித்ததன் மூலம் புகழ்பெற்றவர். மேலும், பிக் பாஸ் எனும் நிகழ்ச்சியிலும் பங்கேற்றுள்ளார்.
# எல்லி அவரம்

## ஆரம்பகால வாழ்க்கை

ஸ்வீடன் நாட்டில் உள்ள ஸ்டோக்ஹோல்ம் நகரில், ஜன்னிஸ் அவரமிடிஸ் எனும் கிரேக்க இசையமைப்பாளருக்கு, மரியா க்ரானிலுந்து எனும் நடிகைக்கும் பிறந்தவரே எல்லி அவரம். அவருக்கு கொன்ஸ்டான்டின் அவரமிடிஸ் எனும் சகோதரர் உள்ளார்.
# எல்லி அவரம்

## தொழில் வாழ்க்கை

தனது பதினேழாம் வயதில், சுண்டிபெர்க் எனும் இடத்தில் "பரதேசி நடன குழுமம்" ஒன்றினில் உறுப்பினர் ஆனார் அவரம். மேலும், ஸ்காண்டிநேவியா முழுதும் பாலிவுட் பாடல்களுக்கு நடனமாடினார். 2010-ஆம் ஆண்டு மிஸ் கிரீஸ் அழகி போட்டியில் பங்கேற்றார்.  
2012-ஆம் ஆண்டு செப்டம்பர் மாதம், மும்பை நகருக்கு புலம்பெயர்ந்தார் அவரம். எவெரெடி பாட்டெரிஸ் நிறுவனத்தின் தொலைக்காட்சி விளம்பரத்தில் முதலில் தோன்றினார்.  
சவுரப் வர்மா இயக்கத்தில் வெளிவந்த மிக்கி வைரஸ் எனப்படும் நகைச்சுவை திரில்லர் படத்தில் முக்கிய வேடத்தில் நடித்தார். இப்படத்தில் அறிமுகமாகும் முன்னரே, ஹிந்தி உச்சரிப்பில் பயிற்சி மேற்கொண்டிருந்தார். இப்படத்தில் கமாயினி ஜார்ஜ் எனும் வேடத்தில் நடித்திருந்தார். 2013-ஆம் ஆண்டு பிக் பாஸ் 7 எனும் தொலைக்காட்சி நிகழ்ச்சியில் பங்கேற்ற இவர், பத்து வாரங்கள் தாக்குப்பிடித்து எழுபதாம் நாளில் அந்நிகழ்ச்சியை விட்டு வெளியேறினார். 2015-ஆம் ஆண்டு வெளிவந்த "கிஸ் கிசுகோ பியார் கரூன்" எனும் படத்தில் நகைச்சுவை நடிகர் கபில் ஷர்மாவுடன் தீபிகா எனும் வேடத்தில் ஜோடி சேர்ந்தார்.
# எல்லி அவரம்

## திரைப்படங்கள்

- 2008 *Förbjuden Frukt* எனும் படத்தில் செலென் எனும் வேடம் (ஸ்வீடிஷ் மொழி)
- 2013 *மிக்கி வைரஸ்* எனும் படத்தில் கமயனி ஜார்ஜ் எனும் வேடம் (ஹிந்தி மொழி)
- 2015 *கிஸ் கிசுகோ பியார் கரூன்* எனும் படத்தில் தீபிகா எனும் வேடம் (ஹிந்தி மொழி)
# எல்லி அவரம்

## தொலைக்காட்சியில்

- 2013: *பிக் பாஸ்* - பங்கேற்பாளர்
- 2014: *ஜலக் திக்லா ஜா* - சிறப்புத் தோற்றம்
- 2014: "ஹபீபி" – ரஹட் பாத்தே அலி கான் அவர்களின் பாடல் காணொளியில் தோன்றினார்.
- 2015: *காமெடி நைட்ஸ் வித் கபில்*
- 2015: ''தி வாய்ஸ் இந்தியா"
# விக்கிப்பீடியா:முதற்பக்கக் கட்டுரைகள்/ஆகத்து 14, 2016

**எருசலேம்** என்பது நடு ஆசியாவில் அமைந்து, யூதம், கிறித்தவம், இசுலாம் ஆகிய மதங்களுக்கும், இசுரயேலர், பாலத்தீனியர் ஆகியோருக்கும் மிக முக்கியத்துவம் வாய்ந்த நகராகவும், பழமைமிக்க நகராகவும் அமைந்துள்ளது. எருசலேமைக் குறிக்கும் எபிரேயச் சொல்லுக்கு *அமைதியின் உறைவிடம்* என்றும், அரபிச் சொல்லுக்கு *புனித தூயகம்* என்றும் பொருள். பழமையான நகரங்களில் ஒன்றான இந்நகரம் யூதேய மலைப்பகுதியில், மத்தியதரைக் கடலுக்கும் சாக்கடலின் வடக்குக் கரைக்கும் இடையில் அமைந்துள்ளது. **மேலும்......**
---  
**இயல்நிலைப் பரவல்** என்பது புள்ளியியலின், நிகழ்தவுக் கோட்பாட்டில், ஒரு தொடர் நிகழ்தகவுப் பரவலாகும். ஒரு சமவாய்ப்பு மாறியின் மெய்மதிப்புகள், சராசரி மதிப்பைச் சுற்றி நெருக்கமாக அணுகும் தோராயநிலையை விளக்குவதற்கு இப்பரவல் பெரும்பாலும் பயன்படுகிறது. புள்ளியியலில் இயல்நிலைப் பரவல் முக்கியமான ஒன்றாகக் கருதப்படுவதற்குப் பல காரணங்கள் உள்ளன. **மேலும்.....**
# தாரா சர்மா

**தாரா சர்மா** (பிறப்பு: சனவரி 11, 1977) பிரித்தானியத் திரைப்பட நடிகையும், நிகழ்ச்சித் தொகுப்பாளரும் ஆவார். இவர் ’தாரா சர்மா ஷோ’ என்ற நிகழ்ச்சியைத் தொகுத்து வழங்கியுள்ளார். இந்த நிகழ்ச்சி கலர்ஸ், நிக்கலோடியன் ஆகிய தொலைக்காட்சிகளில் வெளியாகியுள்ளது. இவர் சில இந்தித் திரைப்படங்களிலும் நடித்துள்ளார்.
# பவர் ரேஞ்சர்ஸ் எஸ்.பி.டி

**பவர் ரேஞ்சர்ஸ் எஸ்.பி.டி.** (Power Rangers S.P.D) ஒரு பவர் ரேஞ்சர்ஸ் தொடர் ஆகும். இது சூப்பர் சென்டாய் டேக்காரேஞ்சர்ஸ் அடிப்படையில் தயாரிக்கபட்டது.
# பவர் ரேஞ்சர்ஸ் எஸ்.பி.டி

## கதை சுருக்கம்

எதிர்காலத்தில் பூமியில் மனிதர்களுடன் வேற்றுகிரகவாசிகளும் இணைந்து சுமூகமாக வசிக்கின்றனர். அப்போது பூமியை கைபற்றும் நோக்குடன் **க்ரம்** என்னும் வேற்றுகிரகவாசி பூமி மீது படை எடுக்கிறான். க்ரமிடமிருந்தும் அவனது படைகளிடம் இருந்தும் பவர் ரேஞ்சர்ஸ் எப்படி காக்கிறார்கள் என்பதே இத்தொடரின் கதை.
# பவர் ரேஞ்சர்ஸ் டைனோ தண்டர்

** பவர் ரேஞ்சர்ஸ் டைனோ தண்டர் ** (Power Rangers Dino Thunder) சூப்பர் சென்டாய் அபரேஞ்சர்ஸை தழுவி எடுக்கபட்ட பவர் ரேஞ்சர்ஸ் தொடராகும்.
# பவர் ரேஞ்சர்ஸ் டைனோ தண்டர்

## கதை சுருக்கம்

உயர்நிலை பள்ளியில் பயிலும் மாணவர்கள் மூவர், டைனோ ரத்தினங்கள் என்னும் கற்களை அடைகின்றனர். அது அவர்களுக்கு பவர் ரேஞ்சர்ஸ் ஆக உருமாறும் சக்தியை வழங்குகிறது. அந்த சக்திகளை வைத்து டைனோசர் யுகத்தை மீண்டும் கொண்டுவர துடிக்கும் **மேசகோக்** என்னும் அரக்கனின் படைகளோடு போராடுகிறார்கள். இடையில் கருப்பு மற்றும் வெள்ளை ரேஞ்சர்கள் இணைந்துகொள்ள, இவர்கள் தீயவர்களை எப்படி அழிக்கிறார்கள் என்பதே தொடரின் கதை.
# சிகப்பு பேரரக்கன் (விண்மீன்)

** சிகப்பு பேரரக்கன்** ( Red supergiant ) என்பது சிகப்பு நிறத்தில் ஒளிரும் பேரரக்கன் ஆகும். பெரும்பாலும் விண்மீன்கள் தங்களது இறுதிக் காலத்தில் அதன் உண்மையான அளவை விட பலமடங்கு விரிவடைந்து சிகப்பு அரக்கன் என்னும் நிலையை எட்டும். ஆனால் சில அதிக பருமன் உள்ள விண்மீன்கள் பேரரக்கானாக உருவெடுக்கும்.
# பேரரக்கன் (விண்மீன்)

** பேரரக்கன்கள்** (Supergiants) எனப்படுபவை மிகப்பெரிய மற்றும் பேரொளிமிக்க விண்மீன்களாகும். இவைசூரியனை விட 200 முதல் 1000 மடங்கு பெரியதாக இருக்கலாம். இவற்றை நிறத்தை பொறுத்து வகைப்படுத்துவர். ஹெர்ட்ஷ்ப்ருங்-ரஸ்ஸல் வரைபடத்தின் மேற்பகுதியில் வீற்றிருக்கும் இவ்விண்மீன்களின் இயல்ஒளிச்செறிவு -3 முதல் -8 ஆகவும், வெப்பநிலை 3,500 K முதல் 20,000 K விற்கு மேலாகவும் உள்ளன.
# பேரரக்கன் (விண்மீன்)

## அறியப்படும் பேரரக்கன்கள்

- திருவாதிரை
- யூ.ஒய் கேடயம்
- கேட்டை
# பவர் ரேஞ்சர்ஸ் மைட்டி மார்ஃபின்

**பவர் ரேஞ்சர்ஸ் மைட்டி மார்ஃபின்** (*Power Rangers Mighty Morphin*) முதல் பவர் ரேஞ்சர்ஸ் தொடர் ஆகும். இத்தொடரினை சாபன் நிறுவனம் தயாரித்தது. பவர் ரேஞ்சர்ஸ் அறிமுக பாடலான *கோ கோ பவர் ரேஞ்சர்ஸ்]* இந்த தொடரின் பாடலாகும். இராட்சத இயந்திரங்களுக்கு பவர் ரேஞ்சர்ஸ் தொடரில் வழங்கப்படும் ஜோர்ட்ஸ் (zords) என்னும் பெயர் இத்தொடரின் ஜோர்டான் என்ற காதபாத்திரத்தின் பெயரில் இருந்தே வந்தது.
# பவர் ரேஞ்சர்ஸ் மைட்டி மார்ஃபின்

## கதை சுருக்கம்

### பகுதி - 1

விண்வெளி வீரர்கள் ஒரு கலனை ஆராயும் போது **ரீட்டா ** என்னும் தீய சக்தியை விடுவித்து விடுகிறார்கள். இதை அறியும் **ஜோர்டான்** பொருத்தமான 5 இளம் நபர்களை தேர்ந்தெடுக்க தன் உதவி இயந்திரத்திற்கு கட்டளை இடுகிறார். தேர்ந்தெடுக்கபட்ட ஐவர் சக்தி நாணயங்கள் துணையுடன் ரேஞ்சர்களாக மாறி ரீட்டாவின் படைகளுடன் போராடுகிறார்கள்.
# பவர் ரேஞ்சர்ஸ் மைட்டி மார்ஃபின்

## கதை சுருக்கம்

### பகுதி - 2

ரீட்டாவை விட உயர் நிலையில் இருக்கும் லார்ட் ஜேட் பூமியை கைபற்ற வருகிறார். அவருடன் ரேஞ்சர்ஸ் போராடுகிறார்கள்.
# விக்கிப்பீடியா:Statistics/weekly/14-Aug-2016
| 117 | 171.51.164.150 | 0 | 1 | 0 | 0 | 0 | 0 | 0 | 1 | 26 |  |
| 118 | 117.201.17.21 | 0 | 1 | 0 | 0 | 0 | 0 | 0 | 1 | 0 |  |
| 119 | Manogarkasthuri | 0 | 1 | 0 | 0 | 0 | 0 | 0 | 1 | 1577 |  |
| 120 | 223.187.36.176 | 0 | 1 | 0 | 0 | 0 | 0 | 0 | 1 | 19 |  |
| 121 | Unikalinho | 0 | 0 | 0 | 0 | 1 | 0 | 0 | 1 | 0 |  |
| 122 | 124.124.56.170 | 0 | 1 | 0 | 0 | 0 | 0 | 0 | 1 | 3 |  |
| 123 | 125.17.3.66 | 0 | 1 | 0 | 0 | 0 | 0 | 0 | 1 | 0 |  |
| 124 | Vikramkennedyrasigar | 0 | 1 | 0 | 0 | 0 | 0 | 0 | 1 | 58 |  |
| 125 | 116.203.26.27 | 0 | 1 | 0 | 0 | 0 | 0 | 0 | 1 | 2 |  |
| 126 | 122.174.125.251 | 0 | 1 | 0 | 0 | 0 | 0 | 0 | 1 | 205 |  |
| 127 | Jcb | 0 | 1 | 0 | 0 | 0 | 0 | 0 | 1 | 48 |  |
| 128 | 163.47.14.143 | 0 | 1 | 0 | 0 | 0 | 0 | 0 | 1 | 21 |  |
| 129 | Basha Raja | 0 | 1 | 0 | 0 | 0 | 0 | 0 | 1 | 0 |  |
| 130 | Josve05a | 0 | 1 | 0 | 0 | 0 | 0 | 0 | 1 | 1 |  |
| 131 | 223.235.70.75 | 0 | 1 | 0 | 0 | 0 | 0 | 0 | 1 | 1365 |  |
| 132 | Raj.sathiya | 0 | 0 | 0 | 0 | 0 | 0 | 1 | 1 | 0 |  |
| 133 | Jonathan de Boyne Pollard | 0 | 1 | 0 | 0 | 0 | 0 | 0 | 1 | 0 |  |
| 134 | 59.99.82.222 | 0 | 1 | 0 | 0 | 0 | 0 | 0 | 1 | 28 |  |
| 135 | Mouryan | 0 | 1 | 0 | 0 | 0 | 0 | 0 | 1 | 33 |  |
| 136 | 117.201.22.170 | 0 | 1 | 0 | 0 | 0 | 0 | 0 | 1 | 112 |  |
| 137 | கோபி | 0 | 1 | 0 | 0 | 0 | 0 | 0 | 1 | 0 |  |
| 138 | Wieralee | 0 | 1 | 0 | 0 | 0 | 0 | 0 | 1 | 21 |  |
| 139 | 122.178.118.201 | 0 | 1 | 0 | 0 | 0 | 0 | 0 | 1 | 0 |  |
| 140 | 223.190.187.34 | 0 | 1 | 0 | 0 | 0 | 0 | 0 | 1 | 716 |  |
| 141 | 210.212.230.205 | 0 | 1 | 0 | 0 | 0 | 0 | 0 | 1 | 205 |  |
| 142 | Great Brightstar | 0 | 0 | 0 | 0 | 1 | 0 | 0 | 1 | 0 |  |
| 143 | सत्यम् मिश्र | 0 | 1 | 0 | 0 | 0 | 0 | 0 | 1 | 0 |  |
| 144 | Ramachandra133 | 0 | 1 | 0 | 0 | 0 | 0 | 0 | 1 | 46 |  |
| 145 | Rajasugumaran | 0 | 0 | 0 | 0 | 0 | 0 | 1 | 1 | 0 |  |
| 146 | Selva7053 | 0 | 1 | 0 | 0 | 0 | 0 | 0 | 1 | 209 |  |
| 147 | Commons sibi | 0 | 1 | 0 | 0 | 0 | 0 | 0 | 1 | 53 | } |
# தொடர் வல்லுறவாளர்

**தொடர் வல்லுறவாளர்** (ஆங்கிலம்:Serial rapist) என்பவர் ஒரு குறிப்பிட்ட காலத்தில் ஒன்றுக்கும் மேற்பட்ட நபர்களை பாலியல் வல்லுறவுக்கு ஆட்படுத்திய நபராவார். பல சமயங்களில் ஒரு தொடர் வல்லுறவாளர் எண்ணற்ற வல்லுறவுகளை சில மாதங்களிலோ, வருடங்களிலோ நிகழ்த்துகிறார். சில தொடர் வல்லுறவாளர்கள் குழந்தைகளைக் குறிவைத்து செயல்பட்டுள்ளனர். தொடர் வல்லுறவு மற்றும் பலவித குற்றங்களில் ஈடுபடுபவர்கள் ஒன்றாக இணைந்து செயல்பட்டுள்ளனர் என்பதை சில சம்பவங்கள் எடுத்துரைக்கின்றன.  
இவ்வாறு தொடர் வல்லுறவு கொள்ளுகின்ற பலரும் ஒரு வித வரையறையுடன் இயங்குவதைக் கண்டறிந்துள்ளனர். இவர்கள் பாலியல் வல்லுறவு கொள்ளுகின்றவர்களை விட வினோதமாக நபர்களை கடத்திச் சென்று அவர்களை உடல்ரீதியான துன்புறுத்தல்களையும், ஆயுதங்களால் தாக்கியும் துன்புறுத்துகின்றனர்.
# ஆல்வின் டாப்லர்

**ஆல்வின் டாப்லர்** (Alvin Toffler 4 அக்டொபர் 1928–27 சூன் 2016) என்பவர் நியுயார்க்கைச் சேர்ந்த சமூக அறிவியல் அறிஞர், நூலாசிரியர், எழுத்தாளர் ஆவார் இவர் எதிர்கால அதிர்ச்சி என்னும் நுலின் ஆசிரியர். 1970 இல் வெளிவந்த இந்த நூல் இலக்கக் கணக்கில் விற்பனையாகிப் புகழ் பெற்றது.
# ஆல்வின் டாப்லர்

## இளமைக் காலம்

யூதப் பொலீசு இனத்தில் பிறந்த ஆல்வின் டாப்லர் நியூயார்க்குப் பல்கலைக் கழகத்தில் கல்வி பயின்றார். அப்போது மார்க்சியக் கருத்துகளில் ஆர்வம் கொண்டார். தொழிற்சங்க நடவடிக்கைகளில் ஈடுபட்டார். ஓகியோவில் தொழிற் சாலையில் பணி செய்த அனுபவமும் ஏற்பட்டது. அதனால் தொழிலாளர்களின் இன்னல்களையும் அவர் உணர்ந்தார்.
# ஆல்வின் டாப்லர்

## கணிப்பாளராக

- இனி வரும் காலத்தில் கணினி, இணையம், பொருளியல், தொழில் நுட்பம் போன்ற வளர்சசி நிலை மாற்றங்கள் ஏற்படும் என முன் கூட்டியே ஆல்வின் டாப்லர் கணித்தார்.
- கணம் தோறும் முன்னேறி வரும் தகவல் புரட்சி என்பது பொதி சுமப்பது போல் ஆகும் என விவரித்தார்.
- குடும்ப வாழ்க்கை முறை சிதையும் என்றும் குற்ற நடவடிக்கைகள் பெருகும் என்றும் மயக்க மருந்துகள் பயன்படுத்தல் அதிகமாகும் என்றும் அறிவு சார்ந்த அரசியல் வளரும் என்றும் கணித்தார்.
- குளோனிங் முறையில் உயிரினங்கள் உருவாக்கும் காலம் வரும் எனவும் முன்னதாக கணித்தார்.
# ஆல்வின் டாப்லர்

## பாராட்டுகளும் விருதுகளும்

சோவியத்து யூனியன் தலைவர் மிகைல் கர்பசோவ், சீனாவின் தலைவர் சூ சியாங், மெக்சிகோவைச் சேர்ந்த பெரும் பணக்காரர் கார்லொசு சிலிம் போன்றோர் டாப்ளர் கருத்துகளினால் ஈர்க்கப்பட்டார்கள்.
பல பன்னாட்டு விருதுகளை டாப்ளர் பெற்றார். அவற்றில் முக்கியமானவை மெக்கன்சி அறக்கட்டளை, அமெரிக்க அறிவியல்
வளர்சசி சங்கம் , பிரவுன் பல்கலைக் கழகம் வழங்கிய விருதுகள் ஆகும்.  
மூன்றாவது அலை என்னும் நூலை 1980 இலும் அதிகார மாற்றம் என்னும் நூலை 1990 இலும் டாப்லர் வெளியிட்டார்.
# தனஞ்சய டி சில்வா

**தனஞ்சய மதுரங்க டி சில்வா** (*Dhananjaya Maduranga de Silva*, பிறப்பு: 6 செப்டம்பர் 1991) இலங்கையின் தொழில்முறைத் துடுப்பாட்ட வீரர் ஆவார். இவர் இலங்கைத் துடுப்பாட்ட அணியில் பன்னாட்டுப் போட்டிகளிலும், உள்ளூரில் தமிழ் யூனியன் துடுப்பாட்டக் கழகத்திலும் விளையாடி வருகிறார். இவர் இலங்கை அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளாயாடி வருகிறார். 2016- 2017 ஆம் ஆண்டின் இலங்கைத் துடுப்பாட்ட அவை விருது வழங்கும் விழாவில் சிறந்த தேர்வுத் துடுப்பாட்ட வீரராக இவர் அறிவிக்கப்பட்டார்.
# தனஞ்சய டி சில்வா

## உள்ளூர்ப் போட்டிகள்

மார்ச், 2018 இல் நடைபெற்ற 2017-2018 ஆம் ஆண்டிற்கான *சூப்பர் ஃபோர் மாகாணத் துடுப்பாட்ட தொடரில்* கொழும்பு அணியின் துனைத் தலைவராக நியமிக்கப்பட்டார். மேலும் 2017-2018 ஆம் ஆண்டிற்கான *சூப்பர் ஃபோர் மாகாணத் துடுப்பாட்ட தொடரில்* விளையாடும் அணியில் இடம்பெற்றார்.
# தனஞ்சய டி சில்வா

## சர்வதேச போட்டிகள்

தனஞ்சய டி சில்வா இலங்கையின் பன்னாட்டு இருபது20 (ப20இ) அணியில் பாக்கித்தான் அணிக்கு எதிரான போட்டிகளில் 2015 சூலை மாதத்தில் கலந்து கொண்டு, தனது முதலாவது ப20இ போட்டியை 2015 சூலை 30 இல் விளையாடினார். தனது முதலாவது போட்டியில் 31 ஓட்டங்களை எடுத்தார். இந்தப் போட்டியில் இலங்கை அணி தோல்வியடைந்தது.  
2016 சூன் 16 இல் அயர்லாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் (ஒநாப) போட்டியில்169 ஆவது வீரராக அறிமுகமானார்.  
2016 சூலையில் இலங்கையின் தேர்வு அணியில் ஆத்திரேலியாவுக்கு எதிரான தொடரில் விளையாடுவதற்குத் தேர்ந்தெடுக்கப்பட்டார். 2016 சூலை 26 இல் தனது முதலாவது தேர்வுப் போட்டியில் ஆத்திரேலியாவுக்கு எதிராக விளையாடினார். இந்தப் போட்டியின் முதல்பந்தில் ஆறு ஓட்டங்கள் அடித்தார். இதன்மூலம் முதல் பந்தில் ஆறு ஓட்டங்கள் அடித்த முதல் இலங்கை வீரர் மற்றும் 6 ஆவது சர்வதேச வீரர் எனும் சாதனையைப் படைத்தார். பந்துவீச்சில் பீட்டர் நெவிலை முதல் இலக்காகக் கைப்பற்றினார்.  
இந்தத் தொடரின் மூன்றாவது போட்டியில் தனது முதல் நூறு ஓட்டங்களைப் பதிவு செய்தார். இந்தப்போட்டியில் 26 ஓட்டங்களுக்கு 5 இலக்குகள் எனும் இக்கட்டான நிலையில் தினேஸ் சந்திமலுடன் இணைந்து சிறப்பாக விளையாடினர். இந்தத் தொடரில் அதிக ஓட்டங்கள் சேர்த்தவர்கள் பட்டியலில் 325 ஓட்டங்கள் எடுத்து முதல் இடம் பிடித்தார்.இதில் ஒரு நூறு மற்றும் ஒரு அரைநூறும் அடங்கும். இவரின் சராசரி 65.00 ஆகும். இந்தத் தொடரை இலங்கை அணி வென்றது. ஆத்திரேலிய அணிக்கு எதிராக முழுமையாக வெல்வது இதுவே முதல்முறையாகும்.
# தனஞ்சய டி சில்வா

## இந்தியச் சுற்றுப் பயணம்

இவர் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் விளையாடும் அணியில் இவருக்கு இடம் கிடைத்தது. பின் 2017 ஆம் ஆண்டில் இந்திய அணிக்கு எதிரான மூன்றாவது தேர்வுத் துடுப்பாட்டப் போட்டியில் விளையாடும் வாய்ப்பினைப் பெற்றார்.இந்தப் போட்டியின் தனது மூன்றாவது நூறினைப் பதிவு செய்தார். இந்தப் போட்டி சமனில் முடிந்தது .இந்தத் தொடரை இந்திய அணி 1-0 எனும் கணக்கில் வென்றது. இந்தப் போட்டியில் இறுதிவரை ஆட்டமிழக்காமல் 119* ஓட்டங்கள் எடுத்தார். இதன்மூலம் இந்திய மண்னில் அயல்நாட்டு வீரர் ஒருவரின் நான்காவது அதிகபட்ச ஓட்டங்கள் எனும் சாதனை படைத்தார்.
# தனஞ்சய டி சில்வா

## வங்காளதேசத் தொடர்

2018 ஆம் ஆண்டில் வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் தனது நான்காவது நூறினை அடித்தார். இது தொடர்ச்சியான இரண்டாவது நூறாகும். புது தில்லியில் இந்தியத் துடுப்பாட்ட அணிக்கு எதிரான முந்தைய போட்டியில் நூறு ஓட்டங்கள் அடித்திருந்தார். இவரும் குசல் மெண்டிசும் இணைந்து இறுதிவரை ஆட்டமிழக்காமல் 187 ஓட்டங்கள் எடுத்தனர்.
# தனஞ்சய டி சில்வா

## பன்னாட்டு சதங்கள்

### தேர்வு சதங்கள்

| இல. | ஓட்டங்கள் | ஆட்டம் | எதிரணி | நகர்/நாடு | அரங்கு | நாள் | முடிவு |
| --- | --- | --- | --- | --- | --- | --- | --- |
| **[1]** | 129 | 3 | கொழும்பு, இலங்கை | சிங்களவர் விளையாட்டுக் கழக அரங்கம் | 13 ஆகத்து 2016 | வெற்றி |  |
| } |  |  |  |  |  |  |  |
# மெத்தில் பென்சோயேட்டு

**மெத்தில் பென்சோயேட்டு** ( Methyl benzoate ) ஒரு கரிமச் சேர்மம் ஆகும். C<sub>6</sub>H<sub>5</sub>CO<sub>2</sub>CH<sub>3</sub> என்ற மூலக்கூற்று வாய்ப்பாடு கொண்ட ஒர் எசுதரான இச்சேர்மம் நிறமற்றதாகவும் நீரில் குறைந்த அளவில் கரையக்கூடியதாகவும் உள்ளது. பெய்யோவா மரத்தின் பழத்தை நினைவூட்டும், இனிய மணம் கொண்டு கரிமக் கரைப்பான்களுடன் கலக்கக் கூடியதாக உள்ளது. நறுமணப் பொருளாகப் மெத்தில் பென்சோயேட்டைப் பயன்படுத்துகிறார்கள். மேலும் இது ஒரு கரைப்பானாகவும், ஆர்க்கிட் ஈ போன்ற பூச்சிகளை கவர்ந்திழுக்கும் பூச்சிக் கொல்லியாகவும் பயன்படுத்தப்படுகிறது.
# மெத்தில் பென்சோயேட்டு

## தயாரிப்பும் வினைகளும்

வலிமையான ஐதரோகுளோரிக் அமிலத்தின் முன்னிலையில் மெத்தனாலுடன் பென்சாயிக் அமிலம் சேர்த்து ஒடுக்க வினைக்கு உட்படுத்தினால் மெத்தில்பென்சோயேட்டு உருவாகிறது. மூலக்கூற்று கட்டமைப்பின் எசுத்தர் பகுதி, வளையப் பகுதி ஆகிய இரண்டு பகுதிகளிலும் மெத்தில் பென்சோயேட்டு வினையில் ஈடுபடுகிறது. அமில வினையூக்க நைட்ரோ ஏற்ற வினையில் நைட்ரிக் அமிலத்துடன் வினைபுரிந்து மெத்தில்-3-நைட்ரோபென்சோயேட்டைத் தருகிறது. மேலும், கூடுதல் நீரிய சோடியம் ஐதராக்சைடுடன் நீராற்பகுப்பு வினையில் ஈடுபட்டு மெத்தனாலையும் சோடியம் பென்சோயெட்டையும் கொடுக்கிறது. நீர்த்த ஐதரோ குளோரிக் அமிலத்தை இதனுடன் சேர்த்து அமிலமாக்கல் மூலம் பென்சாயிக் அமிலம் தயாரிக்கப்படுகிறது.
# மெத்தில் பென்சோயேட்டு

## தோற்றம்

சால்வினியா மொலெசுடா என்ற நன்னீர் பெரணியில் இருந்து மெத்தில் பென்சோயேட்டு தனித்துப் பிரிக்கப்படுகிறது. ஆண் தேனீக்களின் பல்வேறு இனங்களையும் கவர்ந்திழுத்து இனச்சேர்க்கைக்குத் தூண்டக்கூடிய பல சேர்மங்களுள் இதுவும் ஒன்றாகும். ஆய்வு மேற்கொள்வதற்காக தேனீக்களை திரட்டிச் சேகரிக்க ஒரு தூண்டில் இரையாக இச்சேர்மம் பயன்படுத்தப்படுகிறது.  
கோகோயின் ஐதரோகுளோரைடு ஈரக்காற்றில் நீராற்பகுப்பு அடைந்து மெத்தில் பென்சோயேட்டைக் கொடுக்கிறது;. மெத்தில் பென்சோயேட்டின் மணத்தைக் கண்டறிய மோப்பநாய்கள் பயிற்சியளிக்கப்படுகின்றன
# ராணா அய்யூப்

**ராணா அய்யூப்** என்பவர் இந்தியப் பெண் பத்திரிகையாளர், புலனாய்வு இதழாளர் மற்றும் அரசியல் விமர்சகர் ஆவார். தகெல்கா என்னும் புலனாய்வு இதழில் பணி புரிந்தவர்.  
2002இல் குசராத்தில் நிகழ்ந்த முசுலிம்களுக்கு எதிரான வன்முறைத் தாக்குதல்கள் பற்றி "குசராத்து பைல்ஸ்: அனாடமி ஆப் கவர் அப்" என்னும் பெயரில் ஒரு நூல் எழுதி வெளியிட்டுள்ளார்.
மைதிலி தியாகி என்னும் பெயரில் ரானா அய்யூப் குசராத்தில் தங்கி, குசராத்து மாநில அரசின் அதிகாரிகளையும் காவல்துறை அதிகாரிகளையும் சந்தித்து 2002 இல் நடந்த குசராத்துக் கலவரம் தொடர்பான தரவுகளைச் சேகரித்தார்.  
இவரது துணிச்சல் மிக்க செயலைப் பாராட்டி 2011 ஆம் ஆண்டுக்குரிய சான்ஸ்க்ரிதி விருது இவருக்கு வழங்கப்பட்டது.
# இயக்கிகள்

**இயக்கிகள்** என்பவர்கள் மந்திரங்களுக்கும், தந்திரங்களுக்கும் கட்டுப்பட்டக்கூடியவர்களாகவும், பல்வேறு திறன்களைப் பெற்றவர்களாகவும் இந்திய தொன்மவியலில் குறிப்பிடப்படுபவர்கள். இந்து தொன்மவியலில் இயக்கர்கள் என்றொரு குழு குறிப்பிடப்படுகிறது. எசக்கியம்மன் அல்லது இயக்கியம்மன் என்ற சிறுதெய்வமும் இந்து சமயத்தவரால் வழிபடப்படுகிறது. இயக்கிகளை சித்தர்களும், மாந்திரிகளும், சமண தீர்த்தங்கரர்களும் தங்களுடைய கட்டுப்பாட்டில் வைத்துள்ளார்கள். இயக்கிகளை கட்டுப்படுத்தி தங்களுக்கு தேவையான செயல்களை செய்ய வைக்க இயலும் எனவும், அவர்களை காவல் ஆட்களைப் போலவும், ஏவல் ஆட்களைப் போலவும் பயன்படுத்த முடியும் என்பதும் நம்பிக்கையாகும்.
# இயக்கிகள்

## சொல்லிலக்கணம்

இயக்கிகள்- இயக்கம் செய்யும் பெண்கள்.
# இயக்கிகள்

## சமண சமயம்

சமண சமயத்தினைச் சார்ந்த தீர்த்தங்கர்கள் சிலர் தங்களுக்குக் காவலாக இயக்கிகளை வைத்திருந்தார்கள். சுவாலாமாலினி, பத்மாவதி, சக்ரேஸ்வரி, அம்பிகை, வராகி ஆகிய இயக்கிகள் முறையே சந்திரபிரபு, பார்சுவநாதர், விருஷப தேவர், நேமிநாதர், விமலநாதர் ஆகியோரின் காவல் தெய்வங்களாக இருந்துள்ளார்கள்.  
பார்சுவநாதர் தன் காவலுக்கு, பத்மாவதி எனும் இயக்கியையும், இயக்கின் துணைவர் யட்சன் தானேந்திரனையும் கொண்டிருந்தார்.
# இயக்கிகள்

## இதனையும் காண்க

- யட்சினிகள்
- இயக்கி பத்மாவதி
# கஃப்சா மலை

**கஃப்சா மலை** ( அரபி: جبل القفزة, "ஜெபெல் அல் கஃப்சா", "பாய்ச்சல் மலை") என்பது, நசரேத்தின் தெற்கு எல்லைக்கு சற்று வெளியே, நவீன நகரத்தின் மையப் பகுதியில் இருந்து தெ.தெ.வ திசையில் 2.0 கிமீ தொலைவில் அமைந்துள்ளது.  
இயேசுவைப் புறக்கணித்ததாக லூக்கா 4:29-30ல் குறிப்பிட்டுள்ள நிகழ்வு இவ்விடத்திலேயே இடம்பெற்றதாகப் பலர் நம்புகிறார்கள். நசரேத்தின் மக்கள், இயேசு ஒரு மீட்பர் என்பதை ஏற்றுக்கொள்ளாமல் அவரை மலையில் இருந்து தள்ளிவிட முயன்றனர். ஆனால் இயேசு அவர்களுக்கு இடையில் புகுந்து கடந்து சென்றுவிட்டார்."  
}}
# விக்கிப்பீடியா:உங்களுக்குத் தெரியுமா/செப்டம்பர் 7, 2016

- **சங்கிலி விளையாட்டு** சங்கிலி போல் கை கோத்துக்கொண்டு நின்று சிறுவர் சிறுமியர் விளையாடும் விளையாட்டு ஆகும்.
- **யூர்ட்** (படம்) என்பது கம்பளியிலிருந்து தயாரிக்கப்படும் ஒருவகைத் துணியாலான, இடத்துக்கிடம் காவிச் செல்லத்தக்க ஒரு வகை உறையுள் ஆகும்
- **மார்கழி உற்சவம்** என்பது வருடந்தோரும் மார்கழி மாதம் பிறந்துள்ளதையொட்டி அனைத்து இந்து கோயில்களிலும் நடைபெறும் விழாவாகும்.
# மானோத் குகை

**மானோத் குகை** ( *Me'ara Manot*) என்பது, இசுரேலின் மேற்கு கலிலீயில் 2008 ஆம் ஆண்டில் கண்டுபிடிக்கப்பட்ட உள்ள ஒரு குகை. 54,700 ஆண்டுகள் பழமையானது எனக் கணிக்கப்பட்டுள்ள நவீன மனிதனின் மண்டையோடொன்று இங்கே கண்டுபிடிக்கப்பட்டதால் இது பெயர்பெற்றது. 2008ல் இடம்பெற்ற அகழ்வாய்வின் தொடக்கத்திலேயே மண்டையோட்டின் பகுதி கண்டெடுக்கப்பட்டது. விரிவானஅறிவியல் ஆய்வுக்குப் பின்னர் இம்மண்டையோட்டின் முக்கியத்துவம் உணரப்பட்டு, 28 சனவரி 2005 நேச்சர் ஆய்விதழின் இணையப் பதிப்பில் வெளியிடப்பட்டது.. ஆப்பிரிக்காவுக்கு வெளியே கண்டெடுக்கப்பட்ட மிகப் பழைய மனிதனின் மாதிரி இதுவே என்பதுடன், நியண்டர்தால்களும், நவீன மனிதர்களும் அருகருகே வாழ்ந்ததற்கான சான்றாகவும் இது உள்ளது. இந்தக் குகையில் இருந்து கல், எலும்பு ஆகியவற்றாலான தொல்பொருட்களும் பல கிடைத்துள்ளன. நிலவியல் அடிப்படையில் இது ஒரு சுண்ணக்கல் விழுதுக் குகை ஆகும்.
# புது தில்லி மாநகராட்சி மன்றம்

, வடக்கு தில்லி மாநகராட்சி, கிழக்கு தில்லி மாநகராட்சி, புது தில்லி மாநகராட்சி மன்றம் மற்றும் தில்லி பாசறை மன்றங்களின் வரைபடம்]]  
**புது தில்லி மாநகராட்சி மன்றம்** (*New Delhi Municipal Council*, **NDMC**) இந்தியத் தலைநகரமான புது தில்லியின் நகர மன்றமாகும். இதன் ஆட்பகுதியிலுள்ள நிலப்பகுதிகள் பரவலாக *என்டிஎம்சி பகுதி* எனப்படுகின்றன. என்டிஎம்சி பகுதி 43.7&nbsp;கிமீ<sup>2</sup> பரப்பளவில் அமைந்துள்ளது. இந்த மாநகராட்சி மன்றத்தின் அவைத்தலைவரை தில்லி முதல்வர் உள்ளடக்கிய நடுவண் அரசு நியமிக்கின்றது. தில்லி மாநிலம் மூன்று நகரியப் பகுதிகளை உள்ளடக்கி உள்ளது: தில்லி மாநகராட்சி (எம்சிடி), புது தில்லி மாநகராட்சி மன்றம் (என்டிஎம்சி), மற்றும் தில்லி பாசறை வாரியம்.
# புது தில்லி மாநகராட்சி மன்றம்

## வரலாறு

இந்தியாவின் புதியத் தலைநகரம் கட்டமைக்கப்படுவதை மேற்பார்வையிட 1913, மார்ச் 25இல் நிறுவப்பட்ட இம்பீரியல் தில்லி குழுவிலிருந்து என்டிஎம்சியின் வரலாறு துவங்குகின்றது. பெப்ரவரி 1916இல் தலைமை ஆணையர், தில்லி, இரைய்சினா நகராட்சி குழுவை உருவாக்கினார். இதுவே பின்னர் *பஞ்சாப் நகராட்சி சட்டத்தின்* கீழ் ஏப்ரல் 7, 1925 இல் இரண்டாம் வகுப்பு நகராட்சியாக மேம்படுத்தப்பட்டது. பெப்ரவரி 22, 1927இல் இந்தக் குழு தனது பெயரில் "புது தில்லி" என இணைத்துக் கொண்டது; அது முதல், "புது தில்லி நகராட்சிக் குழு" என அறியப்பட்டது. இதற்கு தலைமை ஆணையர் மார்ச் 16, 1927இல் ஒப்புதல் அளித்தார். மே 1994இல் *பஞ்சாப் நகராட்சி சட்டம் 1911*க்கு மாற்றாக *என்டிஎம்சி சட்டம் 1994* நிறைவேற்றப்பட்டு இந்தக் குழு புது தில்லி மாநகராட்சி மன்றம் எனப் பெயரிடப்பட்டது.
# புது தில்லி மாநகராட்சி மன்றம்

## இதனையும் காண்க

- தெற்கு தில்லி மாநகராட்சி
- வடக்கு தில்லி மாநகராட்சி
- கிழக்கு தில்லி மாநகராட்சி
- தில்லி பாசறை மன்றம்
# கன்னாட்டு பிளேசு, புது தில்லி

**கன்னாட்டு பிளேசு** (*Connaught Place*, இந்தி: कनॉट प्लेस, Punjabi: ਕਨਾਟ ਪਲੇਸ, உருது: کناٹ پلیس, Sindhi:ڪناٽ پليس, அலுவல்முறையாக **ராஜீவ் சௌக்**) இந்தியாவின் புது தில்லியிலுள்ள மிகப் பெரும் நிதிய, வணிக, அங்காடி வளாகமாகும். இது பரவலாக சுருக்கப்பட்டு **சீப்பீ** என அழைக்கப்படுகின்றது. இங்கு பல பெரிய இந்திய நிறுவனங்களின் தலைமையகங்கள் இயங்குகின்றன. பிரித்தானியாவின் இந்தியப் பேரரசின் தலைமையிடமாக விளங்கிய இவ்விடம் நகரின் மிகப் பெருமையான இடமாக விளங்குகின்றது; புது தில்லியிலுள்ள பாரம்பரியக் கட்டிடங்களில் பல இங்கு அமைந்துள்ளன. லுட்யெனின் தில்லியில் இது முக்கியமான மைய வணிக மாவட்டமாக வடிவமைக்கப்பட்டுள்ளது.  
படைத்துறை உயர்தர தளபதி, கன்னாட்டு மற்றும் இசுட்ராதெரனின் முதலாம் பிரபு, இளவரசர் ஆர்த்தரின் நினைவில் இது பெயரிடப்பட்டுள்ளது. 1929இல் கட்டத் தொடங்கப்பட்டு 1933இல் முடிக்கப்பட்டது. கன்னாட்டு பிளேசின் உள்வட்டம் *இராசீவ் சௌக்கு* என ராஜீவ் காந்தி நினைவாக பெயரிடப்பட்டது. வெளிவட்டம் *இந்திரா சௌக்கு* எனப்படுகின்றது.
# சந்தர் மந்தர், புதுதில்லி

போது இடிபட்டது.]]  
**சந்தர் மந்தர்** (*Jantar Mantar*, மாற்று ஒலிப்பு:*ஜந்தர் மந்தர்*) புது தில்லியின் கன்னாட்டு பிளேசிலிருந்து சன்சது மார்கில் அமைந்துள்ளது. செய்ப்பூர் மகாராசா இரண்டாம் ஜெய் சிங் 1723இலிருந்து கட்டி வந்த ஐந்து சந்தர் மந்தர்களில் இதுவும் ஒன்றாகும். இங்கு 13 கட்டிட வானியல் கருவிகள் அமைக்கப்பட்டுள்ளன. முகலாய அரசர் முகம்மது ஷாவால் நாட்காட்டியையும் வானியல் அட்டவணைகளையும் திருத்துமாறு பணிக்கப்பட்டதை அடுத்து இங்கு கட்டமைக்கப்பட்டது. புது தில்லியின் சந்தர் மந்தர் வானாய்வக கருவிகளில் ஒன்றின் மீது 1910இல் பதிக்கப்பட்டுள்ள பட்டயத்தில் தவறாக 1710இல் கட்டப்பட்டது எனக் குறிக்கப்பட்டுள்ளது. பிந்தைய ஆய்வுகளின்படி இது 1724இல் கட்டப்பட்டதாக அறியப்படுகின்றது.
# தில்லி தர்பார்

**தில்லி தர்பார்** (**Delhi Durbar**,, ), பொருள்: "தில்லி அரசவை", இந்தியாவின் முடிசூட்டுப் பூங்கா, தில்லியில் இந்தியப் பேரரசரின் வழிமுறை வருதலையொட்டி கூடிய மக்கட்கூட்டமாகும். **இம்பீரியல் தர்பார்** எனவும் அறியப்பட்ட இந்தக் கூட்டம் பிரித்தானியப் பேரரசின் உச்சகட்டத்தில் மூன்று முறை, 1877, 1903, 1911, ஆண்டுகளில் கூடியது. இந்த மூன்றில் 1911 தர்பாருக்கு மட்டுமே அரசராக முடிசூட்டிய ஐந்தாம் ஜோர்ஜ் வந்தார். இச்சொல் மொகலாயப் பொதுவழக்கிலிருந்து உருவானது.
# முடிசூட்டுப் பூங்கா, தில்லி

அரசரும் மேரி அரசியாரும் அமர்ந்த தில்லி தர்பாரில் பிரித்தானியாவின் இந்தியப் பேரரசுத் தலைநகரத்தை கொல்கத்தாவிலிருந்து தில்லிக்கு மாற்றுவதாக அறிவித்ததை நினைவுறுத்தும் சதுரக்கூம்பகத்தூண்]]
நடந்த நாள் திசம்பர் 11, 1911 எனவும் ஐக்கிய இராச்சியத்தில் முடிசூட்டு விழா சூன் 22, 1911இல் நடந்தது எனவும் அறிவிக்கப்பட்டுள்ளது.]]  
**முடிசூட்டுப் பூங்கா** (*Coronation Park*) என்பது இந்தியாவின் தில்லியில் நிரங்காரி சரோவர் அருகில் புராரி சாலையில் அமைந்துள்ள பூங்காவாகும். இது சில நேரங்களில் *முடிசூட்டு நினைவகம்* எனக் குறிப்பிடப்படுகின்றது. 1877இல் இங்குதான் தில்லி தர்பார் நடந்தது; ஐக்கிய இராச்சியத்தின் விக்டோரியா அப்போது இந்தியாவின் பேரரசியாக பறைசாற்றப்பட்டார். பின்னர் 1903இல் ஏழாம் எட்வர்டு அரசர் வழிமுறையாக அரியணை ஏறியபோதும் தொடர்ந்து ஐந்தாம் ஜோர்ஜ் அரியணை ஏறியபோதும் தில்லி தர்பார் இங்கு நடந்தது. 1911இல் நடந்த தர்பாருக்கு அனைத்து மன்னரரசர்களும் அவைக்கு வந்திருந்தனர். தில்லியின் வரலாற்றை வலியுறுத்தும் வண்ணம் முடிசூட்டுப் பூங்காவின் திறந்தவெளியில் தர்பார் நடத்த முடிவெடுக்கப்பட்டது.  
இந்த நினைவுச் சின்னம் தற்போது புதுப்பிக்கப்பட்டு வருகின்றது.  
1960களில் புது தில்லியின் மையத்தில் இந்தியாவின் வாயிலுக்கு எதிராக இருந்த மிகப் பெரிய, உயரமான ஐந்தாம் ஜோர்ஜ் அரசரின் சிலை இங்கு இடம்பெயர்க்கப்பட்டது. சதுரக்கூம்பகத்தூணின் எதிராக இது நிறுவப்பட்டுள்ளது.
# எட்வின் லூட்டியன்சு

**சர் எட்வின் இலாண்ட்சீயர் லூட்யன்சு**, (*Edwin Landseer Lutyens*, OM|KCIE|RA|FRIBA, மார்ச் 29, 1869 – சனவரி 1, 1944) பிரித்தானிய கட்டிடக் கலைஞர் ஆவார்; மரபுசார் கட்டிடப்பாணிகளை தற்காலத்திற்கேற்ப கலைநயத்துடன் ஏற்று வடிவமைப்பதில் புகழ்பெற்றவர். பல இங்கிலாந்து நாட்டு இல்லங்களை வடிவமைத்துள்ளார்.  
லூட்யன்சு "பிரித்தானியக் கட்டிடக் கலைஞர்களில் மிகப் பெரியவராக" கருதப்படுகின்றார். இந்திய அரசின் தலைமையிடமாக புது தில்லியை வடிவமைப்பதிலும் கட்டமைப்பதிலும் இவரது பங்களிப்பிற்காக பெரிதும் அறியப்படுகின்றார். இதனை அங்கீகரிக்கும் வண்ணம் புது தில்லி "லூட்யன்சின் தில்லி" எனவும் அழைக்கப்படுகின்றது. சர் எர்பெர்ட்டு பேக்கருடன் ஒருங்கிணைந்து புது தில்லியிலுள்ள இந்தியாவின் வாயில் போன்ற பல நினைவகங்களுக்கு கட்டிட வடிவமைப்பாளராகவும் இருந்துள்ளார்; தற்போது ராஷ்டிரபதி பவன் எனப்படும் தலைமை ஆளுநரின் மாளிகையையும் வடிவமைத்துள்ளார்.
# எர்பெர்ட்டு பேக்கர்

**சர் எர்பெர்ட்டு பேக்கர்**, KCIE, FRIBA, (*Sir Herbert Baker*, சூன் 9, 1862 – பெப்ரவரி 4, 1946) இரு பத்தாண்டுகளுக்கு தென்னாப்பிரிக்க கட்டிடவியலில் பெரும் தாக்கமேற்படுத்திய பிரித்தானியக் கட்டடக் கலைஞர் ஆவார். இவர் புது தில்லியின் மிகவும் அறியப்படும் அரசுக் கட்டிடங்களின் முதன்மை வடிவமைப்பாளராகவும் விளங்கினார். இவர் கென்ட் கவுன்ட்டியின் கோப்யாமில் பிறந்து அங்கேயே இறந்தார்.  
தென்னாப்பிரிக்காவில் இவர் வடிவமைத்த பல தேவாலயங்கள், பள்ளிகள், இல்லங்களில் பிரிடோரியாவின் யூனியன் பில்டிங்சு, ஜோகானஸ்பேர்க்கின் செயின்ட் ஜான்சு கல்லூரி, வையின்பெர்கு ஆண்கள் பள்ளி, கேப்டவுனின் குரூட் ஷூர் ஆகியன குறிப்பிடத்தக்கன. எட்வின் லூட்டியன்சுடன் இணைந்து புது தில்லியின் ராஷ்டிரபதி பவன், நாடாளுமன்றம் தலைமைச் செயலகத்தின் வடக்கு, தெற்கு வளாகங்கள் போன்றவற்றை வடிவமைத்தார். 1931இல் இவர்கள் இருவரும் இணைந்து உருவாக்கிய புதுதில்லி பிரித்தானியாவின் இந்தியப் பேரரசின் தலைமைநகரமாக அமைந்தது; பின்னர் இதுவே இந்தியாவின் தலைநகரமாயிற்று. மேலும் இவர் கென்யாவின் நைரோபியிலுள்ள பிரின்சு ஆப் வேல்சு பள்ளியின் (தற்போது நைரோபி பள்ளி) நிர்வாகக் கட்டிடங்களை வடிவமைத்துள்ளார். இவரது கல்லறை வெஸ்ட்மின்ஸ்டர் மடத்தில் உள்ளது.
# வார்ப்புரு:Infobox Jain deity

<noinclude>
</noinclude>  
| label11 = Spouse
| data11 = }  
| label12 = Parents
| data12 =  
| label15 = Children
| data15 = }}}  
| header16 =  
| label17 = Chyavana date
| data17 = }  
| label18 = Chyavana place
| data18 = }  
| label19 = Born
| data19 = }  
| label21 = Diksha date
| data21 = }  
| label22 = Diksha place
| data22 = }  
| label23 = Kevalgyan date
| data23 = }  
| label24 = Kevalgyan place
| data24 = }  
| label25 = Moksha date
| data25 = }  
| label26 = Moksha place
| data26 = }  
| header27 =  
| label28 = Complexion
| data28 = }  
| label29 = Symbol
| data29 = }  
| label30 = Height
| data30 = }  
| label31 = Age
| data31 = }  
| label32 = Tree
| data32 = }  
| header33 =  
| label34 = Yaksha
| data34 = }  
| label35 = Yakshini
| data35 = }  
| label36 = Ganadhara
| data36 = }  
}}<noinclude>  
</noinclude>
# இரைசினாக் குன்று

**இரைசினாக் குன்று**(*Raisina Hill*) புது தில்லியில் லூட்யன்சு வடிவமைத்த நகர்ப்பகுதியில் ராஷ்டிரபதி பவன் உள்ளிட்ட இந்திய அரசின் மிக முதன்மையான அரசுக் கட்டிடங்களைக் கொண்டுள்ள நிலப்பரப்பு ஆகும்; இந்திய அரசின் அதிகாரபீடத்திற்கான ஆகுபெயராகவும் குறிப்பிடப்படுகின்றது. இங்கு குடியரசுத் தலைவரின் அலுவல்முறை வாழிடம், பிரதமரின் அலுவலகம், நடுவண் தலைமைச் செயலகம் மற்றும் முக்கிய அமைச்சகங்கள் இடம்பெற்றுள்ள தலைமைச் செயலக கட்டிடங்கள் அமைந்துள்ளன. இதனைச் சூழ்ந்து முதன்மையானக் கட்டிடங்களும் சாலைகளும் உள்ளன: இந்திய நாடாளுமன்றம், ராஜ்பத், இந்தியாவின் வாயில். உள்ளக சிற்றூர்களில் இருந்த 300 குடும்பத்தினரிடமிருந்து நிலம் கையகப்படுத்தப்பட்ட பிறகு "இரைசினாக் குன்று" எனப் பெயரிடப்பட்டது. 1894ஆம் ஆண்டு நிலக் கையகப்படுத்துதல் சட்டத்தின் கீழ் அரசப்பிரதிநிதியின் மாளிகை கட்டுவதற்காக இந்த நிலங்கள் கையகப்படுத்தப்பட்டன.  
இந்தக் குன்று உயரமாக, சுற்றுப்புறத்தை விட ஏறத்தாழ ஏற்றத்தில் அமைந்துள்ளது.
# நமிநாதர்

**நமிநாதர்** என்பவர் இருபத்து ஒன்றாவது தீர்த்தங்கராவார். இவரை நமிபட்டாரகர் என்றும் அழைக்கின்றனர். இவர் 10,000 ஆண்டுகள் வாழ்ந்தார் என நம்பப்படுகிறது. இஸ்வாகு பரம்பரையில் அரசர் விஜயா மற்றும் அரசி வபரா தம்பதியனுக்கு மகனாகப் பிறந்தார். அரசர் விஜயா அப்போது மிதிலாவின் அரசராக இருந்தார். நமிநாதர் தாயின் வயிற்றில் இருந்தபோது மிதிலா நாட்டின் மீது பல அரசர்கள் சேர்ந்து போர் தொடுத்தனர். அப்போது நமிநந்தர் தன்னுடைய திறனால் அனைத்து அரசர்களையும் அடிப்பணிய வைத்தார். ஜெயின் நாட்காட்டிப்படியும், சூரிய சந்திர நாட்காட்டிப்படியும் சரவண கிருஷ்ணத்தின் 8ஆவது நாளில் நமிநந்தர் பிறந்தார்.
# நமிநாதர்

## இவற்றையும் காண்க

- சைனம்
- சமணப் புனிதத் தலங்கள்
- சமணத் தமிழ் நூல்கள்
- சமண அறிஞர்கள்
# நீதிமன்ற காவல், இந்தியா

**நீதிமன்றக் காவல்** அல்லது **விளக்க மறியல்**, (Remand (detention)) ஒரு குற்ற வழக்கில் குற்றம் சாட்டப்பட்டவரால் காவல் துறையின் விசாரணை பாதிக்கப்படும் என காவல்துறை நீதிமன்றத்தில் போதிய ஆதாரத்துடன் எடுத்துரைத்தால், காவல் துறையின் விசாரணை முடியும் வரையோ அல்லது நீதிமன்றத்தில் வழக்கு துவங்கும் வரையோ அல்லது வழக்கு முடியும் வரையோ குற்றம் சாட்டப்பட்டவரை நீதிமன்றத்தின் ஆணையின் பேரில் சிறையில் அடைக்கலாம்.
# இரும்பு(II) புரோமைடு

**இரும்பு(II) புரோமைடு** *(Iron(II) bromide)* FeBr<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீரிலிச் சேர்மமான இரும்பு(II) புரோமைடு மஞ்சள் அல்லது பழுப்பு நிறத்தில் பாராகாந்தத்தன்மை கொண்ட ஒரு திண்மமாக காணப்படுகிறது. ஆய்வகங்களில் பல இரும்புச் சேர்மங்கள் தயாரிப்பதற்கான முன்னோடியாகவும் இருக்கிறது. FeBr<sub>2</sub> சேர்மத்தின் பல நீரேற்று வடிவங்களும் அறியப்படுகின்றன.
# இரும்பு(II) புரோமைடு

## கட்டமைப்பு

பெரும்பாலான உலோக ஆலைடுகள் போல இரும்பு(II) புரோமைடும் பல்பகுதிய மூலக்கூற்று கட்டமைப்பை ஏற்கிறது. தனிமைப்படுத்தப்பட்ட இரும்பு மையங்கள் ஆலைடுகளுடன் குறுக்கு தொடர்பால் இணைக்கப்பட்டுள்ளன. புரோமைடு அயனிகளின் நெருக்கப் பொதிவு அடுக்குத் தோற்றத்துடன் காட்மியம் அயோடைடு கட்டமைப்பில் இச்சேர்மம் படிகமாகிறது. இவற்றிற்கு இடையில் Fe(II) அயனிகள் எண்முகத் துளைகளில் இடம்பெற்றுள்ளன. புரோமைடு அயனிகளின் நெருக்கப் பொதிவு FeCl2 சேர்மத்தின் பொதிவிலிருந்து சிறிதளவு மாறுபடுகின்றன. இங்கு FeCl2 சேர்மம் CdCl2 சேர்மத்தின் நோக்குருவில் படிகமாகிறது.
# இரும்பு(II) புரோமைடு

## தயாரிப்பும் வினைகளும்

அடர் ஐதரோபுரோமிக் அமிலத்துடன் சேர்ந்த மெத்தனால் கரைசலில் இரும்புத் தூள் கலக்கப்படுகிறது. இவ்வினையில் மெத்தனால் அயனிக்கரைப்பானுடன் [Fe(MeOH)<sub>6</sub>]Br<sub>2</sub> ஐதரசன் வாயுவும் உண்டாகிறது. இந்த மெத்தனால் அணைவுச் சேர்மத்தை வெற்றிடத்தில் சூடாக்கினால் தூய்மையான இரும்பு(II) புரோமைடைத் தயாரிக்கலாம். இரும்பும் புரோமினும் வினைபுரிவதால் இரும்பு(II) புரோமைடு உருவாவதில்லை. ஏனெனில் அவ்வினையில் பெர்ரிக் புரோமைடு எனப்படும் இரும்பு(III) புரோமைடு உருவாகிறது.  
இரண்டு சமப்பகுதி (C<sub>2</sub>H<sub>5</sub>)<sub>4</sub>NBr உடன் இரும்பு(II) புரோமைடு வினைபுரிந்து [(C<sub>2</sub>H<sub>5</sub>)<sub>4</sub>N]<sub>2</sub>FeBr<sub>4</sub>.சேர்மத்தைக் கொடுக்கிறது.
FeBr</br>2 சேர்மம் புரோமைடு மற்ரும் புரோமினுடன் வினைபுரிந்து செறிவான நிறங்கொண்ட கலப்பு இணைதிறன் வகை [FeBr<sub>3</sub>Br<sub>9</sub>]<sup>−</sup>. சேர்மத்தைக் கொடுக்கிறது.  
இரும்பு(III) சேர்மங்களைப் போல FeBr</br>2 சேர்மம் ஒரு வலிமை குறைந்த ஒடுக்கும் காரணியாகும்
# திராசு பசுபதீசுவரர் கோயில்

**திராசு பசுபதீசுவரர் கோயில்** என்பது கடலூர் மாவட்டம் பண்ருட்டி அருகேயுள்ள திராசு எனும் கிராமத்தில் அமைந்திருக்கும் சிவாலயமாகும். இச்சிவாலயத்தின் மூலவர் பசுபதீஸ்வரர், அம்பிகை பார்வதி. இக்கோயிலுக்கு அருகே ஜோஸ்டா தேவி கோயில் மற்றும் அனுமார் கோயில் அமைந்துள்ளது.  
இச்சிவாலயம் கிழக்கு நோக்கி அமைந்துள்ளது. மூலவரான பசுபதீஸ்வரர் கிழக்கு நோக்கி உள்ளார். அவரது சன்னதியின் இடதுபுறத்தில் அம்பிகை பார்வதி தெற்கு நோக்கி அமைந்துள்ளார். சுற்றுபிரகாரத்தில் கோயிலின் வடப்புறமாக சப்தமாதர்களும், விநாயகர், முருகன் சன்னதிகளும் உள்ளன. இச்சிவாலயத்தில் அம்பிகையின் சந்நிதி முன்பு ஆதிசங்கரின் சன்னதி அமைந்துள்ளது.  
2009 ம் ஆண்டு இக்கோயிலுக்கு அருகிலுள்ள குளத்தில் தூர்வாரும் பணி நடைபெற்ற போது முருகன் சிலை கிடைத்தது. அது பின்னிரு கைகளில் உத்திராட்ச மாலையைக் கொண்டும், முன் வலக் கையில் சின் முத்திரை காட்டியவாறும், முன் இடக்கையை தொடையில் தாங்கியவாறும் இருந்தது. கரண்ட மகுடமும், மார்பின் இருபக்கம் முப்பெரும் விளிகள் கொண்டும் இருந்தது. இதனை ஆய்வு செய்தவர்கள் இக்கோயில் 2000 வருடங்கள் பழமை வாய்ந்ததாகவும், முகலாயப் படையெடுப்பின் மூலம் சேதப்படுத்தப்பட்டு சிலைகள் புதையுண்டு போயிருக்க கூடும் என்று கூறுகிறார்கள்.
# கூட்டுகை

கணிதத்தில் **கூட்டுகை** (*summation* , குறியீடு: **∑**) என்பது ஒரு தொடர்வரிசையிலுள்ள எண்களைக் கூட்டும் செயலாகும். இச்செயலின் விளைவாகக் கிடைக்கும் விடையானது, அத்தொடர்வரிசையிலுள்ள எண்களின் *கூட்டுத்தொகை* எனப்படும். தொடர்வரிசையிலுள்ள எண்களைத் தொடர்ந்து இடமிருந்து வலமாகக் கூட்டும்போது இடைப்பட்ட ஒரு எண்வரையான கூட்டுத்தொகையானது கூட்டுகையின் பகுதி கூட்டுத்தொகை எனப்படுகிறது. கூட்டப்படும் எண்கள் முழு எண்கள், விகிதமுறு எண்கள், மெய்யெண்கள் அல்லது சிக்கலெண்களாக இருக்கலாம். எண்கள் மட்டுமல்லாது திசையன்கள், அணிகள், பல்லுறுப்புக்கோவைகள் போன்ற பரிமாற்றுக் குலத்தின் உறுப்புகளையும் கூட்ட முடியும். அத்தகைய முடிவுறு தொடர்வரிசைகளின் உறுப்புகளின் கூட்டலின் மதிப்பு, நன்குவரையறுக்கப்பட்டதொரு கூட்டுத்தொகையாக இருக்கும்.  
ஒரு முடிவிலாத் தொடர்வரிசையின் கூட்டுகை ஒரு தொடராக அமையும். ஒரு தொடரின் கூட்டுத்தொகை அல்லது மதிப்பானது எல்லையின் வாயிலாக வரையறுக்கப்படுகிறது. முடிவுறு கூட்டுத்தொகைகள் கொண்ட மற்றுமொரு கருத்துரு தொகையீடு.  
1, 2, 4, 2 என்ற தொடர்வரிசையின் கூட்டுகை ஒரு கோவையாக அமையும். இக்கோவையின் மதிப்பு: 1, 2, 4, 2 ஆகியவற்றின் கூட்டுத்தொகை: = 9. கூட்டல் செயல் சேர்ப்புப் பண்புடையது என்பதால் உறுப்புகள் எவ்விதமாக சேர்க்கப்பட்டாலும் கூட்டுத்தொகையின் மதிப்பு மாறுவதில்லை. அதாவது, மற்றும் இரண்டுமே கூட்டுத்தொகையாக 9 ஐத் தருகின்றன. இதனால் ஒரு தொடர்வரிசையின் உறுப்புகளின் கூட்டுகையில் அடைப்புக்குறிகள் குறிக்கப்படுவதில்லை. கூட்டல் செயலுக்கு பரிமாற்றுத்தன்மையும் உண்டு என்பதால் முடிவுறு தொடர்வரிசையின் உறுப்புகள் வரிசைமாற்றப்பட்டாலும் கூட்டுத்தொகையின் மதிப்பில் மாற்றமிருக்காது.  
வெளிப்படையான தொடர்வரிசையின் கூட்டுகைக்குத் தனிப்பட்ட குறியீடு எதுவும் இல்லாமல் தொடர்வரிசையின் உறுப்புகளுக்கிடையே கூட்டல் குறியிட்டு எழுதப்படுகிறது. இரண்டுக்கும் குறைவான உறுப்புகளைக் கொண்ட தொடர்வரிசைகளின் கூட்டுகையை இம்முறையில் குறிப்பதில் சிறிது சிரமம் உள்ளது. ஒரேயொரு உறுப்பு மட்டும் கொண்ட தொடர்வரிசையின் கூட்டுகையில் கூட்டல் குறி இருக்காது. வெற்றுத் தொடர்வரிசையின் (எந்தவொரு உறுப்பும் இல்லாத தொடர்வரிசை) கூட்டுகையை எழுதிக்காட்டுவது இயலாது, ஆனால் அதன் மதிப்பை "0" என எழுதலாம்.  
தொடர்வரிசையின் உறுப்புகள் ஒரு சீரான அமைப்பைக் கொண்டிருக்கும்போது கூட்டுகைக் குறியீடு பயனுள்ளதாக இருக்கும். 1 முதல் 100 வரையிலான தொடர்ச்சியான முழுஎண்களின் தொடர்வரிசையின் கூட்டுகையைக் கூட்டல் குறிகளைப் பயன்படுத்தி எழுதலாம்: . இம்முறையில் அடுத்தடுத்து வரும் உறுப்புகள் எவை என்பதை எளிதாக அறியமுடிகிறது. இத்தொடர்வரிசையின் கூட்டுகையை "Σ" ஐப் பயன்படுத்தியும் எழுதலாம்:  
:<math>1 + 2 + 3 + 4 + ... + 99 + 100 = \sum_{i \mathop =1}^{100}i.</math>  
இதன் கூட்டுத்தொகையின் மதிப்பு 5050. 99 முறை கூட்டலைச் செய்து இம்மதிப்பைக் காண்பதற்குப் பதில் கீழுள்ள வாய்பாட்டைப் பயன்படுத்தி எளிதாகக் காணமுடியும்:
:<math>\sum_{ i \mathop =1}^ni = \frac{n(n+1)}{2}</math>, *n* ஒரு இயல் எண்.  
சிக்கலான தொடர்வரிசைகளுக்கு கூட்டுகையின் குறியீடு "Σ" பயன்படுத்தப்படுகிறது.
# கூட்டுகை

## குறியீடு

;சிக்மா குறியீடு  
:<math>\sum_{i \mathop =m}^n a_i = a_m + a_{m+1} + a_{m+2} +\cdots+ a_{n-1} + a_n</math>  
:*i* - கூட்டுகைக் குறியீட்டெண்
:*a<sub>i</sub>* அடுத்தடுத்து வரும் உறுப்புகளைக் குறிக்கும் குறியீடு இடப்பட்ட உறுப்பு
:*m* கூட்டுகையின் கீழ்வரம்பு
:*n* கூட்டுகையின் மேல்வரம்பு.
:கூட்டுகைக் குறிக்குக் கீழுள்ள *"i = m"* என்பதற்கு *i* இன் மதிப்புகள் *m* இலிருந்து துவங்குகிறது என்பது பொருளாகும்.
:*m* இலிருந்து துவங்கி *i* இன் மதிப்புகள் அடுத்தடுத்து எண் ஒன்றைக் கூட்டி, *i* = *n* ஆக இருக்கும்வரை பெறப்படுகின்றன.  
எடுத்துக்காட்டு:
:<math>\sum_{i \mathop =3}^6 i^2 = 3^2+4^2+5^2+6^2 = 86.</math>  
சிலசமயங்களில், மேல்வரம்பு, கீழ்வரம்பு குறிப்பிடப்படாமலும் எழுதப்படுகிறது:
:<math>\sum a_i^2 = \sum_{ i \mathop =1}^n a_i^2.</math>  
மாற்றுவிதமான குறியீடுகள்:
:<math>\sum_{0\le k< 100} f(k)</math>
:<math>\sum_{x \mathop \in S} f(x)</math>
:<math>\sum_{d|n}\;\mu(d)</math>, d|n-<math>n</math>இன் வகுஎண்கள்.  
பல கூட்டுகைக்குறிகளின் பயன்பாடு:
:<math>\sum_{\ell,\ell'} = \sum_\ell\sum_{\ell'}</math>,
# கூட்டுகை

## முறையான வரையறை

மீள்வரு முறையில் கூட்டுகை கீழுள்ளவாறு வரையறுக்கப்படுகிறது:
:<math>\sum_{i=a}^b g(i)=0</math> <math>\,</math>, *b* < *a*.
:
:<math>\sum_{i=a}^b g(i)=g(b)+\sum_{i=a}^{b-1} g(i)</math>, *b* ≥ *a*.
# கூட்டுகை

## அளவையியல்

அளவையியலிலும் (measure theory,) தொகையீட்டுக் கோட்பாட்டிலும் ஒரு கூட்டுத்தொகையானது தொகையீடாக எழுதப்படுகிறது:  
:<math>\sum_{k \mathop =a}^b f(k) = \int_{[a,b]} f\,d\mu</math>  
<math>[a, b]</math> - <math>a</math> முதல் <math>b</math> வரையிலான முழு எண்களின் உட்கணம், <math>\mu</math> - உட்கணங்களின் அளவீடு (counting measure).
# கூட்டுகை

## நுண்கணித (discrete calculus) அடிப்படைத் தேற்றம்

:<math>\sum_{k=a}^b f(k)=\Delta^{-1}f(b+1)-\Delta^{-1}f(a)</math>
# கூட்டுகை

## வரையறுத்த தொகையீடு கொண்டு தோராயப்படுத்தல்

கூட்டுத்தொகைகளுக்கும் தொகையீடுகளுக்கும் இடைப்பட்ட கீழுள்ள தொடர்புகள் மூலம் பல தோராயப்படுத்தல்களைச் செய்ய முடியும்:  
கூடும் சார்பு *f* எனில்:
:<math>\int_{s=a-1}^{b} f(s)\ ds \le \sum_{i=a}^{b} f(i) \le \int_{s=a}^{b+1} f(s)\ ds.</math>  
குறையும் சார்பு *f* எனில்:
:<math>\int_{s=a}^{b+1} f(s)\ ds \le \sum_{i=a}^{b} f(i) \le \int_{s=a-1}^{b} f(s)\ ds.</math>